I spillet Toto flyr det lille romvesenet rundt til all verdens land, opplever ting og lærer litt om landene underveis. 

Når programmet starter, skal du klikke på det engelske flagget for å få menyer og tekster på engelsk. Nå kommer det fram et verdenskart på skjermen. Toto kan reise til alle de gule landene. 

Klikk f.eks. på Mexico. Da flyr Toto dit, og imens kommer det forskjellige opplysninger om Mexico fram på skjermen. Når Toto har landet, går han til ankomsthallen på flyplassen. Til venstre i bildet sitter en dame. Hvis du klikker på henne, kan du bli med på en liten spørrelek der du blant flere ting skal finne dem som hører til Mexico. 

Klikker du på spillemaskinen, kan du spille Memory i Mexico. Klikk på Start-knappen, velg vanskelighetsgrad og forsøk å finne to like kart ved å klikke på dem som dukker opp på skjermen. Trenger du hjelp, klikker du på spørsmålstegnet. 

Når spillet er ferdig, kan du starte et nytt ved å klikke på Start-knappen, eller gå ut av spillet ved å klikke på den lille tegningen av en dør. Da kommer du tilbake til skjermen med spillemaskinen. Nå kan du klikke på globusen for å fly videre til et annet land, eller du kan klikke på flyet for å gå tilbake til ankomsthallen. I ankomsthallen er det enda et par ting å klikke på telefonen, fjernsynet og toalettdøren. Et klikk på damen i midten sender Toto tilbake til UFO-en hans og verdenskartet der du finner andre land som kan besøkes. 

Prøv f.eks. Russland der det er en tegnebok, Nordpolen der du kan leke med snøballer og bokstaver, eller Australia der  Toto må finne ting med et forstørrelsesglass. Du går ut av programmet ved å klikke på tegningen av den lille døren, som du finner på verdenskartet.

Systemkrav
Windows 3.1
486 CPU
8 MB ram